FBS 04 Boldly Identifying with Jesus/sq

[[Media:STHB_04_Identifikim_i_plotë_me_Jezusin.pdf|Shkarkojeni këtë faqe si dokument pdf]]

Lavdërim
Lexoni një fragment shkrimi për të ngrohur atmosferën për adhurim dhe lavdërim.


 * Shembull: Psalmi 29:2 “I jepni Zotit lavdinë që i përket emrit të tij; adhuroni Zotin në shkëlqimin e shenjtërisë së tij.” Le të ndalemi dhe ta nderojmë Perëndinë përmes lavdërimit tonë.

Kujdesi
Kujdesuni për nevojat e njëri-tjetrit në lutje, këshillim biblik dhe inkurajim.


 * Kërkojini çdo personi të tregojë një inkurajim dhe një sfidë me të cilën është përballur këtë javë.


 * Pyesni: “Çfarë doni që të bëjë Jezusi për ju këtë javë?” Lutuni për nevojat e njëri-tjetrit.

Kremtoni Besnikërinë
Inkurajoni llogaridhënie me dashuri, për t'iu bindur Jezusit.


 * Pyetini: “Çfarë ndodhi kur i besuat Zotit për qëllimet tuaja dhe për deklaratat “Unë do të _____ më datë _____...?”

Dhënia e Vizionit
Jepuni vizionin për identitetin e tyre në Krishtin, ose për atë që mund të bëjë Perëndia përmes tyre.

Shembull: Perëndia jo vetëm që na do, por Ai ka një vizion për jetët tona. Çfarë vizioni është ky? Ai dëshiron që ne të bëhemi si Krishti. Romakëve 8:29 thotë që plani i Tij është që ne të gjithë të konformohemi në Krishtin, të përjetojmë dhe reflektojmë Atin, ashtu siç bëri Krishti. Dhe lajmi i mirë është që puna për t’u bërë si Krishti i përket Perëndisë. Filipianëve 1:6 premton që Ai që e filloi një punë të mirë në ne, do ta përfundojë atë deri në ardhjen e Krishtit. Merrni zemër, sepse Perëndia do të punojë në jetët tuaja duke ju bërë si Krishti.



Konteksti
Një ndjekës i Jezusit i quajtur Filip kishte ndarë ungjillin me njerëz të ndryshëm në një krahinë të Izraelit të quajtur Samari. Zoti ia ndërpreu shërbesën dhe i tha që të shkonte në jug, përgjatë rrugës që të çonte në Egjipt. Kur arriti, ai gjeti një drejtues etiopas i cili po kthehej në atdheun e vet. Kjo histori na tregon çfarë ndodhi.

Lexoni

 * Lexoni ose shikoni Veprat e Apostujve 8:34-40 2-3 herë, ndërsa gjithë të tjerët dëgjojnë.

Pyetje Zbuluese

 * Gjithsecili të thotë se çfarë i tërhoqi më shumë vëmendjen (ose çfarë u pëlqeu më shumë) dhe pse.


 * Si mendoni, përse është e rëndësishme kjo histori?


 * Si mund ta ndryshojmë stilin tonë të jetesës tani që lexuam këtë histori (pasazh)?

Tregoni dhe Korrigjoni

 * Praktikojeni historinë duke i kërkuar dikujt ta tregojë atë dhe ndërkohë grupi do ta korrigjojë, nëse është e nevojshme.

Përmbledhje
Lexoni Mateu 3:13-17. Jezus vetë u pagëzua dhe ua modeloi këtë pasuesve të Tij. Që nga ajo kohë, çdo person që merr vendimin të ndjekë Krishtin, e ka bërë edhe përkushtimin përmes pagëzimit. Gatishmëria jonë për t’u pagëzuar u dëshmon të tjerëve që ndryshimi që kemi bërë në jetën tonë është i vërtetë. Pagëzimi simbolizon identifikimin tonë të plotë me vdekjen dhe ringjalljen e Jezusit (Romakëve 6:4-5).



Përgatitja për Mision

 * Praktikoni fillimin e një bashkëbisedimi, ndarjen e ungjillit ose fillimin e një procesi ndjekjeje.


 * Kujtojini ata çfarë duhet të bëjnë kur dikush i thotë PO Ungjillit.

Pjesëmarrja në Mision

 * Zgjidhni 5 persona nga Lista e Rrjetit tuaj, të cilëve do t’u tregoni historinë ose me të cilët do të ndani ungjillit gjatë kësaj jave.


 * Nëse dikush dëshiron të pagëzohet, caktoni një kohë për ta bërë pagëzimin.


 * Shkruani deklarata “Unë do të _____ më datë _____” dhe tregojani grupit tuaj.

Lutja për Misionin

 * Dorëzojani Perëndisë qëllimet e gjithsecilit. Kërkojini Atij të na ndihmojë të tregohemi besnikë dhe të na përdorë të nisim një lëvizje për të bërë dishepuj.